Skenderija

Skenderija është një qendër kulturore, sportive dhe biznesore e Sarajevës, e cila  është ndërtuar në vitin 1969. Ajo shtrihet në anën e majtë të bregut të lumit Miljacka. Sipërfaqja e përgjithshme e saj është mbi 70,000 m2. Me kalimin e kohës, përreth Qendrës Skenderija është krijuar edhe një lagje e Sarajevës.

Në kuadër të Qendrës Skenderija ndodhen edhe Pallati Mirza Delibashic si dhe Qendra Rinore.

 Historiku 
Qendra është emëruar sipas Skender Pashës i cili po në këtë hapësirë në vitin 1499 kishte ndërtuar një Qendër Tregtare me 11 dyqane, Karvan Sarajin, pallatin, imaretin dhe një teqe. Djali i tij, Mustafa Skenderbe Pasha në vitin 1518 pranë teqes së babait ngriti edhe një xhami. Në kohën e Mbretërisë së Jugosllavisë nga xhamia u hoq mbulesa e plumbit nën pretekstin se ajo duhet të zëvendësohet me mbulesë bakri, gjë e cila nuk ndodhi kurrë dhe kështu kupola u shemb, dhe pjesa tjetër e strukturës u rrëzua në vitin 1935 duke lënë pas vetëm një minare. Minarja e xhamisë u hoq në vitin 1960 kur filloi ndërtimi i Qendrës Sportive.

 Lojërat olimpike 1984 
Gjatë Lojërave të 14 Olimpike Dimërore në Skenderija janë mbajtur garat në hokej mbi akull.

 Shih edhe 
 Sarajeva
 Skender Pasha (Mihalogllu)

 Referime 

 Lidhje të jashtme 

 Faqe zyrtare e Qendrës Skenderija - Službena stranica centra Skenderija

Kategoria:Sarajevë
Kategoria:Bosnjë dhe Hercegovinë
Kategoria:Kantoni i Sarajevës